stanford-oval/wikipedia huggingface dataset:
נשיא גרמניה
היסטוריה > הנשיא ברפובליקת ויימאר

ברפובליקת ויימאר נבחר הנשיא בבחירות ישירות ואישיות לתקופת כהונה של שבע שנים, ללא הגבלה על מספר כהונותיו. הנשיא לא היה תלוי ברייכסטאג, ובחירתו בבחירות ישירות הציבה את הנשיאות כגוף שווה ערך לפרלמנט. בסמכות הנשיא היה למנות ולפטר את הממשלה הגרמנית ואת הקנצלר, לפזר את הפרלמנט ולהתערב בהליכי חקיקה אם דרישה כזאת הועלתה במשאל עם. סעיף 48 בחוקה הגרמנית נתן בידי הנשיא את הכוח להכריז מצב חירום "כדי לשמור על הסדר הציבורי" ולבטל את כוחו של הפרלמנט. על סמך סמכות זאת טען חוקר מדע המדינה קרל שמיט שמכיוון שהנשיא יכול להכריז על מצב חירום שהופך לחלוטין את הסדר הקיים ומבטל את כוח הפרלמנט שהוא בעצם הגוף הריבוני במדינה ולא הפרלמנט כפי שגורסת התפיסה הליברלית.
היסטוריונים רבים רואים בכוחותיו הנרחבים של הנשיא ובמיוחד באלו שבאו לו כתוצאה מסעיף 48 את אחד מהגורמים לנפילתה של רפובליקת ויימאר, משנת 1930 הנשיא פאול פון הינדנבורג עשה שימוש בכוחותיו כדי לכונן ממשלות ללא תמיכה פרלמנטרית שמשלו מכוח צווים נשיאותיים והיה בכך משום חזרה למצב ששרר בזמן הקיסרות כאשר הקייזר היה בוחר את הקאנצלר ושניהם לא היו מחויבים לפרלמנט.
היסטוריה > הנשיא בגרמניה הנאצית

לאחר עליית הנאצים לשלטון עם בחירותו של אדולף היטלר לתפקיד הקאנצלר, המשיך פאול פון הינדנבורג (שניצח את היטלר בבחירות לנשיאות גרמניה 1932), לכהן כנשיא, והיה המחסום האחרון בפני השתלטות טוטאלית של המפלגה הנאצית על המדינה הגרמנית. לאחר מותו בשנת 1934 זויפה צוואתו שבה הוא טוען שהוא רואה את היטלר כיורשו אף על פי שבמציאות הוא העדיף את החזרת המונארכיה על ידי מינוי של אחד מנסיכי בית הוהנצולרן לקייזר. היטלר הפך לראש המדינה, ביטל את משרת הנשיא ואיחד אותה עם תפקיד ראש הממשלה בתפקיד שנקרא "פיהרר ורייכסקאנצלר".
לאחר התאבדותו של היטלר הורה האחרון בצוואתו הפוליטית ליצור את משרת הנשיא מחדש כמשרה נפרדת מזו של הקאנצלר. היטלר בחר את האדמירל קרל דניץ לכהן כנשיא והוא מינה את לוץ שוורין פון קרוזיק כקאנצלר שלו והקים את ממשלת פלנסבורג שחבריה נאסרו זמן קצר לאחר כניעת גרמניה.
היסטוריה > הנשיא בגרמניה המערבית והמזרחית > גרמניה המערבית

עם הקמתה של גרמניה המערבית משרת הנשיא נוצרה מחדש, אולם בשונה מבעבר הנשיא המערב גרמני לא נבחר ישירות על ידי העם אלא על ידי הצבעה חשאית של האספה הפדרלית של גרמניה, גוף המתכנס אחת לחמש שנים במטרה לבחור את הנשיא ומורכב מכלל חברי הבונדסטאג וממספר שווה של נציגי הפרלמנטים של מדינות גרמניה. כהונת הנשיא היא בת חמש שנים. תפקיד הנשיא הוא בעיקר ייצוגי והוא נעדר כוח פוליטי ממשי, הוא זה שמטיל על מנהיג המפלגה שזכתה ברוב בבחירות את תפקיד הקאנצלר והמשימה להרכיב ממשלה.
בספטמבר 1949 נבחר תיאודור הויס לנשיא הראשון של גרמניה המערבית.
היסטוריה > הנשיא בגרמניה המערבית והמזרחית > גרמניה המזרחית

בגרמניה המזרחית מונה וילהלם פיק לתפקיד הנשיא, תפקיד שבו כיהן עם הקמת הרפובליקה בשנת 1949 עד מותו בשנת 1960. כמו מקבילו המערבי תפקידו של הנשיא המזרח גרמני היה בעיקר ייצוגי וסמלי והוא נעדר כוחו פוליטי ממשי. עם מותו של פיק בשנת 1960 בוטלה המשרה ולא נוצרה מחדש עד שהרפובליקה חדלה מלהתקיים.
הנשיא כיום

בדומה לתפקידו של נשיא גרמניה המערבית, תפקיד נשיא גרמניה המאוחדת (מאז 1990) הוא תפקיד בעל ערך טקסי וייצוגי בלבד והוא נבחר על ידי האספה הפדרלית אחת לחמש שנים.
ב-12 בפברואר 2017 נבחר פרנק-ואלטר שטיינמאייר לנשיא. הוא החל את כהונתו ב-19 במרץ 2017.
הנשיא כיום > נשיאי גרמניה

| מס' | דיוקן | שם (תקופת חיים) | מפלגה | מפלגה | תקופת כהונה> התחלה | תקופת כהונה> סיום |
| --- | --- | --- | --- | --- | --- | --- |
| 1 |  | תיאודור הויס Theodor Heuss (1884 - 1963) |  | המפלגה הדמוקרטית החופשית | 12 בספטמבר 1949 | 12 בספטמבר 1959 |
| 2 |  | היינריך ליבקה Heinrich Lübke (1894 - 1972) |  | המפלגה הנוצרית-דמוקרטית | 13 בספטמבר 1959 | 30 ביוני 1969 התפטר מתפקידו |
| 3 |  | גוסטב היינמן Gustav Heinemann (1899 - 1976) |  | המפלגה הסוציאל-דמוקרטית | 1 ביולי 1969 | 30 ביוני 1974 |
| 4 |  | ולטר של Walter Scheel (1919 - 2016) |  | המפלגה הדמוקרטית החופשית | 1 ביולי 1974 | 30 ביוני 1979 |
| 5 |  | קרל קרסטנס Karl Carstens (1914 - 1992) |  | המפלגה הנוצרית-דמוקרטית | 1 ביולי 1979 | 30 ביוני 1984 |
| 6 |  | ריכרד פון וייצזקר Richard von Weizsäcker (1920 - 2015) |  | המפלגה הנוצרית-דמוקרטית | 1 ביולי 1984 | 30 ביוני 1994 |
| 7 |  | רומן הרצוג Roman Herzog (1934 - 2017) |  | המפלגה הנוצרית-דמוקרטית | 1 ביולי 1994 | 30 ביוני 1999 |
| 8 |  | יוהנס ראו Johannes Rau (1931 - 2006) |  | המפלגה הסוציאל-דמוקרטית | 1 ביולי 1999 | 30 ביוני 2004 |
| 9 |  | הורסט קלר Horst Köhler (1943 - 2025) |  | המפלגה הנוצרית-דמוקרטית | 1 ביולי 2004 | 31 במאי 2010 התפטר מתפקידו |
| 10 |  | כריסטיאן וולף Christian Wulff (1959-) |  | המפלגה הנוצרית-דמוקרטית | 30 ביוני 2010 | 17 בפברואר 2012 התפטר מתפקידו |
| 11 |  | יואכים גאוק Joachim Gauck (1940-) |  | עצמאי | 18 במרץ 2012 | 18 במרץ 2017 |
| 12 |  | פרנק-ואלטר שטיינמאייר Frank-Walter Steinmeier (1956-) |  | המפלגה הסוציאל-דמוקרטית | 19 במרץ 2017 | מכהן |
ראו גם

קנצלר גרמניה
ארמון בלוו בברלין הוא מעונו הרשמי של נשיא גרמניה מאז איחודה
אפקט הקרנה אחורית

אפקט הקרנה אחורית (באנגלית: Rear projection effect) הוא אפקט מיוחד; טכניקה לשילוב הופעות חזית עם רקע שצולם מראש. האפקט היה בשימוש נרחב בתעשיית הקולנוע שלפני עידן הגרפיקה הממוחשבת. רקע דהוי מאחורי מושא הצילום הוא רמז ויזואלי לשימוש באפקט.
הטכניקה

השחקנים עומדים לפני מסך, אשר מאחוריו מקרן המטיל את סרט-הרקע בתמונת-מראה. אי לכך, הטכניקה מחייבת שימוש באולפן גדול דיו ע"מ שיוכל להכיל את קונוס האור של המקרן. האפקט איפשר לדמות סיטואציות מסוכנות או מורכבות לצילום ממשי בסביבת אולפן, כגון נסיעה ברכב, או הימצאות בבית בוער.
יתרונות וחסרונות

השחקן יכול בזמן אמת להגיב לרקע ולראות את האפקט מאחוריו, וכך למשל הצלם יכול להזיז את המצלמה או לעשות זום (בצילומי מסך כחול כדי לזוז ולעשות זום צריכים להשתמש במערכת בקרת תנועה אשר עלותה גבוהה, משום שהרקע והאובייקט לא מצטלמים באותו הזמן). יתרון משני של השיטה, הוא חיסכון בשעות עריכת פוסט, עלות יחסית זולה.
למרות זאת, במקרים מסוימים החפצים בקדמת הצילום והשחקנים היו נראים כזזים בחוסר סנכרון עם הרקע בשל חוסר תיאום בין צילום הרקע התזזיתי לצילום השחקנים עם סטאדיקאם או אמצעי אחר (בעיקר קפיצות ותזוזות חדות ברקע). האפקט היה צורם ונראה לעין, ובפוסט-פרודקשן, בלתי אפשרי להחליף את הרקע או לערוך אותו לאחר הצילום.
התפתחות

ההתקדמות העיקרית של הקרנה אחורית היא הקרנה קדמית, שלה עיקרון זהה. בהקרנה זו, נעשה שימוש בחומר מיוחד על מסך מיוחד כדי לאפשר את ההקרנה מהחזית בצורה ברורה וחדה. התוצאה היא תמונה רוויה הרבה יותר ואובייקטים חדים יותר. הטכניקה החדשנית הייתה בשימוש ניסיוני בזמן הצילומים של 2001: אודיסיאה בחלל,   בסצנות הפתיחה של הסרט, כדי להימנע מצילום באתרי צילום יקרים באפריקה. נעשה שימוש באפקט גם במגוון סצנות לאורך הסרט (היציאה לחלל החלונות של החללית) וליצירת אפקטים על המסך של המחשב (מחשב החללית).  כיום טכניקת מסך כחול החליפה את השימוש בהקרנה אחורית. למרות שהקרנה אחורית הפכה מיושנת, קוונטין טרנטינו השתמש באפקט בספרות זולה במהלך הנסיעה במונית, ג'יימס קמרון, השתמש באפקט ב"הנוסע השמיני 2" ו"בשליחות קטלנית 2". במרבית סרטי אוסטין פאוורס נעשה שימוש באפקט כדי לשוות לסרט מראה של סרטי ריגול ישנים. "רוצחים מלידה" השתמשו בטכניקה בצורה נרחבת כדי להדגיש מניעים נסתרים תת-הכרתיים של השחקנים.
היסטוריה

הקרנה אחורית הייתה עוד לפני שהחל בפועל השימוש בה, על ידי ז'ורז' מלייס ואדווין פורטר אולם זה נעשה אפשרי רק ב-1930 בשל שלוש התפתחויות הטכניות הדרושות:
החשוב ביותר היה פיתוח של מנוע מצלמה ומקרן, אשר היו מקושרים לתריס של המצלמה בסינכרון מלא.
שנית, סרטי צילום צבעוניים, המצאתו של איסטמן קודאק בשנת 1928 אפשרה למצלמה לחשוף את הרקע המוקרן יותר מאשר סרטי צילום שחור-לבן, מה שהפך אותו לעמום פחות. לבסוף, הופעת סרטי צילום רחבים יותר בשנת 1920, היוו את השינוי הגדול בהפקת סרטים. רוחב הסרט דרש מנורות הקרנה בעלת עוצמה רבה יותר, אשר גרמו  לחשיפה אחידה ורבה יותר. חברת Fox הייתה הראשונה להשתמש בטכניקת הקרנה אחורית מודרנית, בשנת 1930 עם סרטיהם Liliom ולאחר מכן גם בסרט רק תדמיינו. על העבודה הטכנית בסרט, זכתה החברה בשנת 1933 בפרס האוסקר. זמן קצר לאחר מכן חברת סרטי פרמאונט שכללה את השיטה ופיתחה שיטות אחדות כגון סינכרון 3 מקרנים לאותו מסך.
אלפרד היצ'קוק השתמש בתהליך בהצלחה להראות את קרי גרנט מותקף על ידי מטוס ב"מזימות בינלאומיות", אך ספג ביקורת כאשר הוא השתמש בו בהרחבה ב"מארני".
אליפות העולם בראלי עונת 2020

| --- | --- |

 סוג תחרות:  אליפות העולם בראלי
 תאריך התחלה:  23 בינואר 2020
 תאריך סיום:  6 בדצמבר 2020
 מספר עונה:  48
 מספר מרוצים בעונה:  7
 זוכה באליפות הנהגים:  צרפת סבסטיאן אוז'ייה
 זוכה באליפות היצרנים:  קוריאה הדרומית יונדאי מוטורספורט
 
 → אליפות העולם בראלי עונת 2019 אליפות העולם בראלי עונת 2021 ← 
 
עונת 2020 באליפות העולם בראלי היא העונה ה-48 בה מתקיימת האליפות. האליפות מוכרת על ידי הפדרציה הבינלאומית לרכב (FIA) כאליפות הבכירה בקטגוריית הראלי. במהלך העונה תוכננו להתקיים 14 מרוצים, אך עקב התפרצות מגפת הקורונה נעצרה העונה אחרי שלושה חודשים והושבתה למשך כחצי שנה. המרוצים התחדשו בחודש ספטמבר ומספרם צומצם לשבעה.
אוט טאנק, שזכה באליפות בעונה שעברה כנהגה של קבוצת טויוטה, עבר להתחרות עבור קבוצת יונדאי מוטורספורט, שזכתה באליפות היצרנים באותה עונה. סבסטיאן אוז'ייה, שזכה בעבר בשש אליפויות, עזב את קבוצת סיטרואן ועבר להתחרות עבור טויוטה. כתוצאה מכך הודיעה סיטרואן על פרישה מיידית מהאליפות.
אוז'ייה זכה באליפות בפעם השביעית, וקבוצת יונדאי שמרה על תוארה כאלופת היצרנים.
לוח זמנים

| סיבוב | תאריכים | מרוץ | משטח | מקטעים | אורך | מנצח | Power Stage |
| --- | --- | --- | --- | --- | --- | --- | --- |
| 1 | 23–26 בינואר | מונקו ראלי מונטה קרלו | מעורב | 16 | 305.47 ק"מ | בלגיה תיירי נויביל | בלגיה תיירי נויביל |
| 2 | 13–16 בפברואר | שוודיה ראלי שוודיה | שלג | 10 | 148.55 ק"מ | הממלכה המאוחדת אלפין אוונס | פינלנד קאלה רובנפרה |
| 3 | 12–15 במרץ | מקסיקו ראלי מקסיקו | חצץ | 21 | 268.84 ק"מ | צרפת סבסטיאן אוז'ייה | לא נערך |
| 4 | 4–6 בספטמבר | אסטוניה ראלי אסטוניה | חצץ | 17 | 232.64 ק"מ | אסטוניה אוט טאנק | פינלנד קאלה רובנפרה |
| 5 | 18–20 בספטמבר | טורקיה ראלי טורקיה | חצץ | 12 | 223.00 ק"מ | הממלכה המאוחדת אלפין אוונס | בלגיה תיירי נויביל |
| 6 | 8–11 באוקטובר | איטליה ראלי איטליה | חצץ | 18 | 264.26 ק"מ | ספרד דני סורדו | אסטוניה אוט טאנק |
| 7 | 3–6 בדצמבר | איטליה ראלי מונצה | אספלט | 16 | 241.14 ק"מ | צרפת סבסטיאן אוז'ייה | יפן טקמוטו קצוטה |
↑  המסלול המקורי כלל 19 סטייג'ים באורך 301.26 ק"מ. עקב תנאי מזג אוויר וחוסר בשלג בוטלו 9 סטייג'ים.
↑  המסלול קוצר ב-56 ק"מ בעקבות ביטול היום האחרון של הראלי עקב משבר הקורונה.
מרוצים שתוכננו, אך לא התקיימו
| סיבוב | תאריכים | מרוץ | משטח |
| --- | --- | --- | --- |
| 4 | 16–19 באפריל | צ'ילה ראלי צ'ילה | חצץ |
| 5 | 23–26 באפריל | ארגנטינה ראלי ארגנטינה | חצץ |
| 6 | 21–24 במאי | פורטוגל ראלי פורטוגל | חצץ |
| 8 | 16–19 ביולי | קניה ראלי סאפרי קניה | חצץ |
| 9 | 6–9 באוגוסט | פינלנד ראלי פינלנד | חצץ |
| 10 | 3–6 בספטמבר | ניו זילנד ראלי ניו זילנד | חצץ |
| 12 | 15–18 באוקטובר | גרמניה ראלי גרמניה | אספלט |
| 13 | 29 באוקטובר–1 בנובמבר | הממלכה המאוחדת ראלי בריטניה | חצץ |
| 14 | 19–22 בנובמבר | יפן ראלי יפן | אספלט |
| - | 22-20 בנובמבר | בלגיה ראלי בלגיה | אספלט |
לוח זמנים > שינויים בלוח המרוצים

לוח המרוצים המקורי של העונה כלל שלושה מרוצים שהיו אמורים לחזור לאליפות אחרי שנות היעדרות:
ראלי ספארי קניה, שהתקיים לאחרונה בעונת 2002, חזר לאליפות במתכונת חדשה. המרוץ שהיה ידוע במסלול הארוך והמפרך קוצר בצורה משמעותית על מנת להתאים לתקנות האליפות המגבילות את אורכו של המסלול. הסטייג'ים תוכננו להתקיים באזור עיר הבירה ניירובי ואגם נאיוואשה.
ראלי ניו זילנד תוכנן להחליף את ראלי אוסטרליה שהוצא מהסבב. הראלי, שהתקיים לאחרונה בשנת 2012 אמור היה להתקיים באזור אוקלנד.
ראלי יפן, תוכנן להיות המרוץ האחרון בעונה, התקיים לאחרונה בעונת 2010. המסלול בגרסתו הנוכחית תוכנן על מסלולי אספלט בסביבות העיר נגויה.
ראלי צ'ילה, שהתקיים לראשונה בעונה הקודמת, היה אמור להתקיים גם העונה. המחאות המתמשכות במדינה, חוסר היציבות הפוליטית וההכרזה על מצב חירום הובילו לביטול המרוץ המתוכנן.
לוח זמנים > שינויים בלוח המרוצים > השפעת מגפת הקורונה

בעקבות התפרצות מגפת הקורונה ברחבי העולם הוחלט לבטל את היום האחרון של ראלי מקסיקו שנערך במרץ על מנת שהצוותים יספיקו לחזור למדינותיהם לפני שיכנסו לתוקפן הגבלות תעופה. בהמשך בוטלו מרבית המרוצים והאליפות נעצרה לחצי שנה.
ב-2 ביולי 2020 הוחלט כי העונה תחודש בספטמבר, עם הוספת ראלי אסטוניה ללוח המרוצים. בחודש אוגוסט הוצג לוח המרוצים החלופי לעונה (לאחר ביטול המרוצים בגרמניה וביפן) שכלל שבעה מרוצים – השלושה שכבר התקיימו (מונטה קרלו, שוודיה ומקסיקו) ובנוסף אליהם ראלי אסטוניה (בפעם הראשונה באליפות), ראלי טורקיה, ראלי איטליה (בסרדיניה) וראלי בלגיה (גם כן בפעם הראשונה באליפות). ב-9 באוקטובר, לאחר חידוש העונה, התווסף ראלי מונצה ללוח המרוצים, שיהיה המירוץ השני באיטליה בעונה.
ב-30 באוקטובר בוטל ראלי בלגיה בעקבות התפרצות מחודשת של מגפת הקורונה בבלגיה.
קבוצות ונהגים

| יצרן | קבוצה | רכב | צוות> מספר | צוות> נהג | צוות> נהג משנה | צוות> מרוצים |
| --- | --- | --- | --- | --- | --- | --- |
| טויוטה | יפן טויוטה רייסינג | טויוטה יאריס WRC |  |  |  |  |
| טויוטה | יפן טויוטה רייסינג | טויוטה יאריס WRC | 17 | צרפת סבסטיאן אוז'ייה | צרפת ג'וליאן אינגרסיה | 1–7 |
| טויוטה | יפן טויוטה רייסינג | טויוטה יאריס WRC | 33 | הממלכה המאוחדת אלפין אוונס | הממלכה המאוחדת סקוט מרטין | 1–7 |
| טויוטה | יפן טויוטה רייסינג | טויוטה יאריס WRC | 69 | פינלנד קאלה רובנפרה | פינלנד יום הלטונן | 1–7 |
| טויוטה | יפן טויוטה רייסינג | טויוטה יאריס WRC | 18 | יפן טקמוטו קצוטה | הממלכה המאוחדת דניאל בריט | 1–2, 4, 6–7 |
| טויוטה | יפן טויוטה רייסינג | טויוטה יאריס WRC | 10 | פינלנד יארי-מאטי לאטוולה | פינלנד מיקה אנטילה | 2 |
| יונדאי | קוריאה הדרומית יונדאי מוטורספורט | יונדאי i20 קופה WRC | 6 | ספרד דני סורדו | ספרד קרלוס דל בריו | 3, 6–7 |
| יונדאי | קוריאה הדרומית יונדאי מוטורספורט | יונדאי i20 קופה WRC | 8 | אסטוניה אוט טאנק | אסטוניה מרטין ירבוג'ה | 1–7 |
| יונדאי | קוריאה הדרומית יונדאי מוטורספורט | יונדאי i20 קופה WRC | 11 | בלגיה תיירי נויביל | בלגיה ניקולאס גילסול | 1–7 |
| יונדאי | קוריאה הדרומית יונדאי מוטורספורט | יונדאי i20 קופה WRC | 19 | צרפת סבסטיאן לב | מונקו דניאל אלנה | 1, 5 |
| יונדאי | קוריאה הדרומית יונדאי מוטורספורט | יונדאי i20 קופה WRC | 42/16 | אירלנד קרייג ברין | אירלנד פול נגל | 2, 4 |
| פורד | הממלכה המאוחדת אם-ספורט | פורד פיאסטה | 3 | פינלנד טימו סונינן | פינלנד יארמו לאטינן | 1–7 |
| פורד | הממלכה המאוחדת אם-ספורט | פורד פיאסטה | 4 | פינלנד אסאפקה לאפי | פינלנד ג'נה פרם | 1–7 |
| פורד | הממלכה המאוחדת אם-ספורט | פורד פיאסטה | 44 | הממלכה המאוחדת גאס גרינסמית' | הממלכה המאוחדת אליוט אדמונסון | 1, 3–7 |
קבוצות ונהגים > שינויים בנהגים

אוט טאנק, שזכה באליפות בעונה שעברה, עזב את קבוצת טויטה והצטרף לקבוצת יונדאי מוטורספורט. סבסטיאן לואב האריך את חוזהו עם יונדאי בעונה נוספת ובדומה לעונה הקודמת יחלוק את המכונית עם דני סורדו, שהאריך גם הוא את חוזהו בקבוצה לעונה נוספת.
סבסטיאן אוז'ייה עבר מקבוצת סיטרואן לטיוטה, כמחליף לטאנק. בעקבות המעבר הודיעה סיטרואן, הקבוצה הוותיקה באליפות, כי היא פורשת באופן מיידי מהשתתפות בעונה הבאה. בנוסף צירפה טויוטה את קאלה רובנפרה, שזכה באליפות ה-WRC2.
תוצאות > שיטת הניקוד

הנקודות ניתנות לעשרת הנהגים המסיימים את התחרות ראשונים בהתאם לפירוט בטבלה הבאה. בשלב ה-Power stage הניקוד ניתן לחמשת הנהגים המסיימים את המקטע האחרון של כל מרוץ, במקום שלושה כפי שהיה בשנים הקודמות. לנהג שסיים ראשון הוענקו 5 נקודות, למקום השני הוענקו 4 נקודות וכן הלאה.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 |
| נקודות | 25 | 18 | 15 | 12 | 10 | 8 | 6 | 4 | 2 | 1 |
תוצאות > אליפות הנהגים

| מיקום | נהג | מונקו | שוודיה | מקסיקו | אסטוניה | טורקיה | איטליה | איטליה | נקודות |
| --- | --- | --- | --- | --- | --- | --- | --- | --- | --- |
| 1 | צרפת סבסטיאן אוז'ייה | 22 | 43 | 1 | 34 | פרש | 33 | 1 | 122 |
| 2 | הממלכה המאוחדת אלפין אוונס | 34 | 1 | 4 | 42 | 14 | 44 | 293 | 114 |
| 3 | אסטוניה אוט טאנק | פרש | 24 | 2 | 13 | 172 | 61 | 22 | 105 |
| 4 | בלגיה תיירי נויביל | 11 | 62 | 16 | פרש | 21 | 22 | פרש | 87 |
| 5 | פינלנד קאלה רובנפרה | 5 | 31 | 5 | 51 | 43 | פרש | 5 | 80 |
| 6 | פינלנד אסאפקה לאפי | 45 | 55 | פרש | 7 | 6 | פרש | 44 | 52 |
| 7 | פינלנד טימו סונינן | 83 | 8 | 3 | 6 | פרש | 5 | פרש | 44 |
| 8 | ספרד דני סורדו | – | – | פרש | – | – | 15 | 35 | 42 |
| 9 | אירלנד קרייג ברין | – | 7 | – | 25 | – | – | – | 25 |
| 10 | צרפת סבסטיאן לב | 6 | – | – | – | 35 | – | – | 24 |
| 11 | הממלכה המאוחדת גוס גרינסמית' | 63 | – | 9 | 8 | 5 | 25 | פרש | 16 |
| 12 | שוודיה פונטוס טידמנד | – | 15 | 6 | 15 | 8 | 10 | 10 | 14 |
| 13 | יפן טקמוטו קצוטה | 7 | 9 | – | פרש | – | פרש | 201 | 13 |
| 14 | פינלנד יארי האטונן | – | 10 | – | 11 | – | 8 | 8 | 8 |
| 15 | נורווגיה אנדריאס מיקלסן | – | – | – | – | – | – | 6 | 8 |
| 16 | פולין קג'טן קג'טנוביץ' | – | – | 14 | פרש | 7 | 9 | 14 | 8 |
| 17 | שוודיה אוליבר סולברג | 25 | 17 | פרש | 9 | – | 18 | 7 | 8 |
| 18 | רוסיה ניקולאי גרייזין | 16 | 21 | 7 | 19 | – | פרש | – | 6 |
| 19 | צרפת פייר לואי לובה | – | – | – | פרש | פרש | 7 | – | 6 |
| 20 | בוליביה מרקו בולצ'יה וילקינסון | – | – | 8 | 14 | 10 | 11 | 16 | 5 |
| 21 | נורווגיה מאדס אוסטברג | 10 | 12 | – | 10 | – | 14 | 9 | 4 |
| 22 | צרפת אדריאן פורמקס | 15 | 18 | – | 13 | 9 | פרש | 49 | 2 |
| 23 | צרפת אריק קמילי | 9 | – | – | – | – | פרש | – | 2 |
| 24 | נורווגיה אולה כריסטיאן וויבי | פרש | 13 | 10 | פרש | – | 12 | פרש | 1 |

| – | פינלנד יארי-מאטי לאטוולה | – | פרש | – | – | – | – | – | 0 |
תוצאות > אליפות היצרנים

| מיקום | יצרן | מונקו | שוודיה | מקסיקו | אסטוניה | טורקיה | איטליה | איטליה | נקודות |
| --- | --- | --- | --- | --- | --- | --- | --- | --- | --- |
| 1 | קוריאה הדרומית יונדאי מוטורספורט | 1 | 2 | 2 | 1 | 2 | 1 | 2 | 241 |
| 1 | קוריאה הדרומית יונדאי מוטורספורט | 5 | 5 | 6 | 2 | 3 | 2 | 3 | 241 |
| 2 | יפן טויוטה | 2 | 1 | 1 | 3 | 1 | 3 | 1 | 236 |
| 2 | יפן טויוטה | 3 | 3 | 4 | 4 | 4 | 4 | 5 | 236 |
| 3 | הממלכה המאוחדת אם ספורט | 4 | 4 | 3 | 5 | 5 | 5 | 4 | 129 |
| 3 | הממלכה המאוחדת אם ספורט | 6 | 6 | 5 | 6 | 6 | 7 | פרש | 129 |
הערות שוליים

1 2  WRC's 2020 Rally Chile cancelled due to political and social unrest, Autosport, 29 November 2019
↑  Coronavirus forces WRC Rally Argentina to be postponed, Autosport, 13 March 2020
↑  Portugal WRC round called off, WRC.com, 30 April 2020
↑  Kenya's Safari Rally cancelled due to coronavirus, Autosport, 15 May 2020
↑  No Neste Rally Finland for 2020, WRC.com, 3 June 2020
↑  New Zealand's 2020 WRC return off., WRC.com, 4 June 2020
↑  Wales Rally GB becomes latest WRC cancellation as Neuville crash halts Hyundai test, Autosport, 9 June 2020
↑  Safari back in 2020, WRC.com, 27 September 2019
↑  Australia drops off WRC calendar in 2020, Speedcafe.com, 27 September 2019
↑  Japan returns to WRC fore, WRC.com, 27 September 2019
↑  RALLY GUANAJUATO MEXICO CONFIRMS REVISED RALLY SCHEDULE, WRC.com, 14 March 2020
↑  NEW DATE CONFIRMED FOR ITALY’S 2020 FIA WRC FIXTURE, WRC.com, 26 August 2020
↑  WRC champion Tanak leaves Toyota, joins Hyundai for 2020, Autosport, 31 October 2019
↑  Sordo Extends Hyundai Contract, WRC.com, 9 October 2019
↑  Citroen ends WRC programme, cites Ogier's exit as reason, Motorsport.com, 20 November 2019
↑  Kalle Rovanpera secures 2020 Toyota World Rally Championship drive, Autosport, 26 June 2019
סלים אלאפניש

| --- | --- |

 לידה:  20 בנובמבר 1948 (בן 76) הנגב, ישראל 
 מדינה:  גרמניה 
 מקום לימודים:  אוניברסיטת היידלברג 
 שפות היצירה:  ערבית, גרמנית 
 
סלים אלאפֿנישׁ (בערבית: سليم الأفنيش, בגרמנית: Salim Alafenisch; נולד ב-20 בנובמבר 1948) הוא סופר, בן לשבט הבדואי אלאפֿנישׁ שבנגב.
חייו

בצעירותו רעה גמלים ועד גיל 14 לא ידע קרוא וכתוב. השלים לימודים תיכוניים בנצרת ב-1971 ולימודים נוספים בלונדון. בעל תארים באתנולוגיה, סוציולוגיה ופסיכולוגיה מאוניברסיטת היידלברג שבגרמניה. סלים אלאפניש חי בגרמניה, כותב ומשדר את סיפוריו בשפה הגרמנית. מוצג כפלסטיני.
נושאי סיפוריו שאובים מתרבות הבדואים, ובהם הִרבה להתמקד בעימות שבין המסורת והמודרניות בחיי היומיום של אנשי המדבר בדורות האחרונים. לדבריו, מקור השראתו בסיפורים ששמע בצעירותו באוהלי המשפחה וסביב המדורה הלילית.
מספריו (כולם בגרמנית): סוחר הקטורת, 1988, שמונה נשותיו של סבא, 1989; גמל וחָח באפו, 1990; האוהל המאובן, 1993; נסיכת המדבר, 1994; ליל המשאלות, 1996; עזיזה, 1997; אמירה באוהל הכלולות 1998; מבחן האש (ה"בישעה" במשפט הבדואי - סיפורו האישי משולב במחקר שערך), 2007. חלק מספריו נועדו לבני נוער, ויש בהם שתורגמו לצרפתית, לספרדית ולאיטלקית.
הערות שוליים

↑  כתביו נכתבו ופורסמו בגרמנית
↑  פרטי ספריו של אלאפניש (הוצאות לאור ומהדורות) (בגרמנית)
| --- | --- |
בקרת זהויות :  NLI: 987007257406005171  BNE: XX1065544  BnF: cb131785831 (data)  GND: 121465357  ISNI: 0000 0000 7822 657X  LCCN: n90625885  SUDOC: 03527896X  VIAF: 97614504   WorldCat (עם VIAF): 97614504
איקרים

| --- | --- |

לוגו
 כללי
 תאריך הוצאה:  פברואר 2008
 סוגה:  משחק אסטרטגיה מקוון מרובה משתתפים בזמן אמת, משחק דפדפן
 פיתוח:  Gameforge
 ארץ מקור:  גרמניה 
 דרישות תוכנה
 מצבי משחק:  משחק רשת 
 פלטפורמות:  דפדפן 
 מדיה:  אינטרנט
 
 ikariam.gameforge.com
 
איקרים (באנגלית: Ikariam) הוא משחק רשת אסטרטגי רב משתתפים שפותח על ידי חברת Gameforge. מטרת המשחק היא ליצור אימפריה של מושבות, לאגור זהב ומשאבים, להילחם, להקים בריתות ולזכות בפיראטים.
המשחק מופץ במדינות רבות וזוכה להצלחה רבה. כדי להיכנס לאיקרים אין צורך בהורדת תוכנה למחשב, אלא הכניסה היא מדפדפן האינטרנט. ניתן להיכנס גם מטלפונים ניידים דרך הדפדפן בנייד (אין כיום אפליקציה עדכנית למשחק, בעבר הייתה אך פעילותה ועדכונה הופסקו).
מהלך המשחק

שחקן מתחיל עם עיר אחת וצריך להתחיל לבנות, לחקור ולבסס קשרים עם שחקנים אחרים. ככל ששחקן גדל הוא יכול להחזיק יותר צבא, וכך לבזוז שחקנים חזקים יותר ולהתקבל לבריתות טובות יותר. בנוסף, הוא יכול לשדרג מבנים לרמה גבוהה יותר וכך להתקדם במשחק. (שתי הגישות הן: שחקן בנאי ושחקן צבאי)
מפת העולם בנויה כקבוצות של איים, בכל אי יש מקום ל-16 ערים ללא צורך בתשלום ומקום נוסף, שעל מנת ליישב אותו יש צורך באמברוסיה.
במשחק ניתן לבזוז שחקנים, לכבוש ולפשוט על עריהם, לשלוח להם משאבים, לסחור איתם, להצטרף לבריתות. המשחק מבוסס בחלק גדול ממנו על קשר בין שחקנים שונים ולכן יש אפשרות לשלוח הודעות אחד לשני, יש למשחק פורום, יש פורום וצ'אט לכל ברית.
נקודות כלליות

הניקוד של שחקן היא הדרך העיקרית של שחקנים שלא מכירים אותו להעריך אותו. הניקוד הכללי מורכב מבניית הערים, הכוח הצבאי והדמוגרפי והמחקר והפיתוח של השחקן.
משאבים

שחקני האי יכולים לסחור עם שחקנים אחרים על מנת לספק את עצמם את חומרי היוקרה החסרים. עץ ניתן לאסוף מתחילת המשחק, אך לא כן המקרה לגבי המשאבים האחרים, מפני שהם דורש פיתוח מערך של טכנולוגיות גישה אליהם. חומרים אלו הם בעלי תפקידים שונים בפיתוח של העיר ואת האימפריה עצמה. מלבד התפקידים המפורטים להלן, כל הסחורות משמשות לבניית ארמונות, אשר בתחילה צורכים עץ ושיש להרחבה, וברמות מתקדמות יותר את כל משאבי היוקרה בכמויות גדולות.
עץ - העץ ניתן להשגה בכל האיים החל מתחילת המשחק. הוא משמש לבניית מבנים ולהכשרה של חיילים, וכן לבניית ספינות מלחמה. הוא גם משמש כמשאב "תרומות" ואותו תורמים למנסרה (המקום באי שממנו מקבלים את העץ) ולמשאב היוקרה באי. העץ נחשב למשאב הבסיסי ביותר.
חומרים אחרים הם משאבי היוקרה, החיוניים לפיתוח הערים אחרי התקדמות מעבר לרמות הבסיסיות של המשחק, ובכל אי קיים רק משאב יוקרה אחד:
שיש - חומר זה מהווה את הבסיס להקמה והרחבה של מבנים מהרמות הראשונות שלהם. השיש, יחד עם עץ, הוא סחורה חיונית להתפתחותה של העיר כמעת לכול מבנה ישנו צורך במשאב זה גם מתחילת המשחק.
יין - היין משמש את השחקן כדי להעלות את רמת שביעות הרצון של האזרחים, ובכך להגדיל את צמיחת העיר לשעה, משמע מספר התושבים המתיישבים בעיר לשעה, אשר יאפשרו, בתורם, להגדיל את כמות התקבולים של סחורות ואת כמות הזהב לשעה. היין משמש גם להכשרת טבחים, חלק חיוני של צבא לוחם במשחק. משאב זה אינו משמש להרחבת מבנים, למעט ארמון, מגורי המושל ומקדש האלים.
גופרית - משאב זה משמש להקמת צי ספינות מלחמה, או לבניית יחידות צבא יבשתיות, המשמשות למלחמה בשחקנים אחרים, בתור מגן או תוקף. המשאב אינו דרוש כדי לאמן את היחידות היבשתיות נושא חנית וקלע וכן ביחידות הימיות ספינת איל ברזל, היחידות הבסיסיות של המשחק, שאותם ניתן לגייס תמורת סכום סמלי של עץ. משאב זה אינו משמש להרחבת מבנים, למעט ארמון, מגורי המושל, מאגר ומקדש האלים.
קריסטל - משמש בעיקר להרחבת המבנה בו חוקרים את ההתפתחויות הטכנולוגיות, הוא האקדמיה. משמש גם כדי לייעל את היכולת של ההתקפה ואת ההגנה של חיילים של השחקן בבית מלאכה, או לייצור צוללות ורופאים. אינו משמש להרחבת מבנים, למעט, ארמון, מגורי המושל, אקדמיה, ארכיון תרשים ימי.
מגרסה 0.3.2 והלאה, הקריסטל יכול לשמש גם כדי לזכות בנקודות המחקר באמצעות ניסויים של האקדמיה (ניתן לעשות רק אחרי המחקר אופטיה ), וגם דרוש לגיוס מרגלים במקום המחבוא, בניית מבנה המקדש והרחבתו ואקדמיה מרמה 4 ולמעלה.
בריתות

המשחק מעודד שיתוף פעולה בין שחקנים. הדרך העיקרית להתקדם בו היא במסגרת ברית.